AlmaznayaGroza/cyrillic-language-classification huggingface dataset:
Оразгелді Беденұлы Түктібаев

Түктібаев Оразгелді Беденұлы (3 Мамыр 1944 жылы туған, Түркістан облысы Сарыағаш ауданы Жылға станциясы) - медицина ғылымының докторы (2002), профессор (2004). Қазақстанның еңбек сіңірген дәрігері (1984). Сіргелі тайпасының Тутаңбалы руынан шыққан. Калинин қаласындағы (1965, Ресей) медициналық институтты және Мәскеу қаласындағы Дәрігерлер білімін жетілдіру Орталық институтының аспирантурасын (1977) бітірген. 1965-1977 жылы Түркістан облысында телімдік емхананың, одан соң аудандық медицина бірлестіктің бас дәрігері, 1977-1984 жылы «Сарыағаш» бальнеологиялық және 1984 жылдан Алматы қалысындағы «Алатау» курорттарының директоры болды. Негізгі ғылыми жұмыстары курортология мәселелеріне арналған. 50-ден астам ғылыми жарияланым мен 3 монографияның авторы. «Құрмет» орденімен марапатталған.

Source: original
NGC 2011

NGC 2011 - Dorado шоқжұлдызында орналасқан OCL (шашыраңқы жұлдыздар шоғыры) типті шашыраңқы жұлдыздар шоғыры. Жаңа жалпы каталогтың түпнұсқа басылымының тізіміне енеді. == Ашылуы == Бұл нысанды 1835 жылы 31 қаңтарда Джон Гершель астрономы ашқан болатын және NGC каталогында 2011 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: ESO 56-SC144, in LMC. == Тағы қараңыз == Мессье нысандарының тізімі Жаңа жалпы каталог Индекс каталог == Сыртқы сілтемелер == «Жаңа жалпы каталог» түпнұсқасындағы ағылшынша және французша мәліметтер Қайта қаралған Жаңа жалпы каталогтағы мәліметтер (ағыл.) SIMBAD базасындағы мәліметтер (ағыл.) VizieR базасындағы мәліметтер (ағыл.) NASA/IPAC Extragalactic Database базасындағы мәліметтер (ағыл.) NGC 2011 нысанына арналған жарияланымдар

Source: original
Әбдуәли Төлегенұлы Төлебиев

Төлебиев Әбдуәли Төлегенұлы (12.9.1953 жылы туған, ІХР, Лаусечум қаласы) - суретші, кескіндемеші, педагог. 1975 жылы Қазақ педагогикалық институтының (қазіргі Алматы мемлекеттік педагогикалық университеті) көркемсурет-графика факультетін бітірген. Қазақ КСР-і ғылым академиясының Тарих және археология институтында суретші-археолог (1975 - 76), Қазақ политехникалық институтындағы (қазіргі Қазақ ұлттық техникалық университеті) сурет кафедрасының ассистенті (1976 - 80), қазіргі Қазақтың бас сәулет-құрылыс академиясындағы сәулет және сурет кафедрасында аға оқытушы, доцент (1980 - 2006) болды. 2007 жылдан дизайн факультетінің бейнелеу өнері секторын басқарады. 3 монографияның, 6 оқулықтың, 6 оқу-әдістемелік құралдардың, 40-тан астам ғылыми мақаланың авторы.Бүкілодақтық, республикалық және Бухарест қаласында өткен Халықаралық (1992, Румыния) көрмелерге қатысқан.

Source: original
Рибагорса

Рибагорса (ис. Ribagorza) - Рибагорса графтігі Испанияның тарихи ауданы болып табылып, Арагон автономдік бірлестігіндегі, Уэска провинциясының құрамына кіреді. Тарихи графтік Рибагорсаның шығыс жағалауы Каталония құрамындағы Альта-Рибагорса комаркасын құрайды. == Муниципалитеттер == Граус Арен Бенабарре Бенаске Бисаурри Бонанса Кампо (Уэска) Капелья Кастехон-де-Сос Кастигалеу Чиа Эстопиньян-дель-Кастильо Форадада-де-Тоскар Граус Исабена Ласкуарре Ласпаулес Монесма-и-Кахигар Монтануй Перарруа Ла-Пуэбла-де-Кастро Пуэнте-де-Монтаньяна Саун Санта-Льестра-и-Сан-Килес Секастилья Сейра Сесуэ Сопейра Тольва Торре-ла-Рибера Валье-де-Бардахи Валье-де-Льерп Веракрус (Уэска) Виакамп-и-Литера Вильянова

Source: original
NGC 5984

NGC 5984 - Жылан шоқжұлдызында орналасқан SBcd типті галактика. Жаңа жалпы каталогтың түпнұсқа басылымының тізіміне енеді. == Ашылуы == Бұл нысанды 1787 жылы 19 наурызда Уильям Гершель астрономы ашқан болатын және NGC каталогында 5984 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 55853, UGC 9987, MCG 2-40-11, ZWG 78.52, IRAS15405+1423. == Тағы қараңыз == Мессье нысандарының тізімі Жаңа жалпы каталог Индекс каталог == Сыртқы сілтемелер == «Жаңа жалпы каталог» түпнұсқасындағы ағылшынша және французша мәліметтер Қайта қаралған Жаңа жалпы каталогтағы мәліметтер (ағыл.) SIMBAD базасындағы мәліметтер (ағыл.) VizieR базасындағы мәліметтер (ағыл.) NASA/IPAC Extragalactic Database базасындағы мәліметтер (ағыл.) NGC 5984 нысанына арналған жарияланымдар

Source: original
Желдету

Желдету (латынша: ventіlatіo - желдету) - үй бөлмелерінде, өндіріс орындарында, т.б. реттеулі ауа алмастыруға, адам денсаулығына қолайлы жағдай жасауға, сондай-ақ технологиялық процестердің талаптарына сай құрал-жабдықтар мен құрылыстық құрылымдарды, материалдарды, азық-түлікті, т.б. сақтауға арналған шаралар жүйесі. Желдету ағындата желдету, сора желдету, ағындата-сора желдету, жалпылай алмастыра желдету және жергілікті желдету болып бөлінеді. Ағындата желдету ішке тек таза ауа беруді қамтамасыз етеді. Ал ауаны тысқа шығару іштегі қысымның артуына байланысты саңылаулардан, есіктің ашылып-жабылуы кезінде іске асады. Сора желдету желдетілетін бөлмедегі ауаны әкету үшін қолданылады. Бұл жағдайда бөлмедегі ауа қысымы кемиді де, есіктен және саңылаудан таза ауа кіреді. Ағындата-сора желдетуде таза ауаның енуі мен лас ауаның әкетілуі бір мезгілде қатар жүреді. Бұл әдіс ауа алмасуы үнемі қарқынды жүрген кезде ғана тиімді. Жалпылай алмастыра желдету бөлмеде бөлінетін шектен тыс зиянды заттардың, жылу мен будың таза ауамен залалсыз шекке дейін араласуына негізделген. Ал жергілікті желдетуде зиянды заттар (газ, бу, т.б.) олардың пайда болатын жерлерінен сору құралдары арқылы тысқа шығарылады. Бұл әдіс шектеулі кеңістікте ғана қолайлы ауа ортасын тудыра алады. Желдету үйдің және сыртқы температураларының айырмашылығы мен желдің әсерінен (мысалы, үймерет аэрациясы) болатын табиғи желдету және механикалық әсер ету арқылы (ауа желдеткіштер арқылы қозғалысқа түсіріледі) атқарылатын механикалық желдету болып ажыратылады. Ауа алмастыруды қамтамасыз ететін техникалық құрал-жабдықтар жиынтығы да желдету деп аталады. Сырттан сорылып алынатын ауаны шаң-тозаңнан тазарту үшін желдету жүйелеріне ауа сүзгілер орнатылады, ал тысқа шығарылатын ауа шаң тұтқыштар - абсорбер және адсорберлер арқылы тазартылады. == Табиғи жолмен желдету == Табиғи жолмен желдету - ашық терезелер немесе люктар арқылы ауаның еркін алмасуымен қамтамасыз етілетін желдету. == Қартерді жабық түрде желдету == Картерді жабық түрде желдету - қозғауыш цилиндрларына ауа сүзгісі арқылы картерлік газдарды сорып алуды қамтамасыз ететін желдету. == Қартерді ашық түрде желдету == Картерді ашық түрде желдету - атмосферадағы эжекциялық түтік арқылы қартерлік газдарды сорып алуды қамтамасыз ететін желдеткіш. == Жанармай багін (сауытын) желдету == Жанармай багін (сауытын) желдету - жанармайдың ең жеңіл фракцияларының булануын азайту және сиретілудің пайда болуын болдырмау мақсатымен автомобильдің бензин құятын багінің (сауытының) ішкі куысын атмосферамен қосатын желдету жүйесі. == Тағы қараңыз == Желдеткіш Желдету оқпаны == Сыртқы Сілтемелер == бак

Source: original
Шұнақ метеорит кратері

Шұнақ метеорит кратері (астроблема) - Мойынты теміржол бекетінен батысқа қарай жерде орналасқан жерден тыс жаратылған табиғаттың қызықты ескерткіші. Кратер 12 миллион жыл бұрын өз маңайында бірнеше мыңдаған шақырым жердегі барлық тіршілікті құртқан үлкен метеорит құлауынан пайда болған. Шунақ диаметрі 3100 метрді құрайды (бұл АҚШ-тағы (Америка құрама штаттарындағы) белгілі Аризон кратерінің диаметрінен екі жарым есе артық), цоколь айналма үймегі мен саз балшық қалдықтарымен жайпақ түбі жақсы көрінеді. Кратер едәуір терең - 400 метрге жуық. Метеорит кратері бейнесінің қитұрқысына (жасырынды сырына) бөленуіне мән бермесек (бұл бір энергетикалық орталық, мистикалық орын, және тағы басқа дегенге көбі сенеді), бұл жай ғана аралайтын ерекше және қызықты жер деп мойындауға тура келеді.

Source: original
Нидервальдкирхен

Нидервальдкирхен (нем. Niederwaldkirchen) - Аустриядағы жәрмеңкелік коммуна. Жоғарғы Аустрия федералды жеріне қарасты Рорбах округінің құрамына енеді. Қаланың тұрақты тұрғындарының саны 1741 адамды құрайды (31 желтоқсан 2005). Алып жатқан жер аумағы 28 км² шамасында. Елді мекеннің автомобиль коды - RO, ресми идентификациялық коды - 4 13 23. 2003 жылғы сайлау нәтижесі бойынша коммунаның бургомистрі болып Франц Хаугенедер (АҰП) саналады. == Сыртқы сілтемелер == Ресми сайты Үлгі:Аустрия:Рорбах округі:Қалалар

Source: original
Колын-Игол

Колын-Игол - Ресейдегі өзен. Ханты-Мансий АҚ жер аумақтарынан ағып өтеді. Өзен сағасы Үлкен Мег-Тыг-Еган өзенінің сол жағалауынан 78 км қашықтықта орналасқан. Өзен ұзындығы 50 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Жоғарғы Обь су алабы өңіріне жатады, өзеннің сушаруашылық бөлігі - Вах өзені. Өзен саласы - Васюганнан Вахқа дейінгі (Жоғарғы) Обь тармағының су алаптары, өзен алабы - Ертіске қосылу құйылысына дейінгі (Жоғарғы) Обь. Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 13011000112115200038644 Гидрологиялық тұрғыдан зерттелу (ГЗ) коды - 115203864 Су алабының коды - 13.01.10.001 ГЗ томының нөмірі - 15 ГЗ бойынша шығарылуы - 2 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
Вер (Дордонь)

Вер (фр. Vergt) - Франциядағы коммуна. Аквитания аймағына қарасты Дордонь департаментінде орналасқан. Периге округінің құрамына енеді. Алып жатқан жер аумағы 32,52 км² шамасында. Коммунаның INSEE коды - 24571, пошта индексі - 24380. == Демографиясы == 2009 жылғы мәліметтер бойынша тұрғындарының саны 1710 адамды құрады. Халық тығыздығы - 52,58 адам/км². Халық динамикасы (INSEE ): Тұрғындарының жас шамасы және жынысы бойынша құрамы (2006): == Тағы қараңыз == Дордонь департаментінің коммуналары == Сыртқы сілтемелер == Францияның ұлттық статистика және экономикалық зерттеулер институты сайтындағы парақшасы Мұрағатталған 4 Қарашаның 2012 жылы. «Mapquest» картасында орналасуы

Source: original
Сейдахмет Бердіқұлов

Сейдахмет Бердіқұлов (9 мамыр, 1933 жыл, Алматы облысы, Жамбыл ауданы Қарақастек қыстағы - 1994, Алматы) - жазушы, журналист. Қазақстандағы спорт жұлдыздарының табыстарын насихаттауға еңбек сіңірді. Шапырашты руынан шыққан. == Хронологиясы == 1956 жылы ҚазМУ-дің журналистика факультетін бітірген. 1965 - 1970 жылдары «Қазақстан пионерінің» редакторы, 1970 - 1986 жылдары «Лениншіл жас» (қазіргі «Жас алаш») газетінің редакторы, 1986 - 1994 жылдары «Жалын», «Балауса» баспаларының директоры болды. == Шығармалары == «Сол орамал жоғалмайды». А., «Жазушы», 1965; «Жүрек ұйықтауды білмейді» . А., «Жазушы»(1966), «Жұмыр жерде теңбіл доп». А., «Жазушы» (1968), «Егеулі найза». А., «Жазушы», 1969; «Аспаннан шұға жауған күн». А., «Жазушы» (1975), «Мұңайып оянған қала». А., «Жазушы», 1979; «Үшінші подъезд» . Повестер, әңгімелер. А., «Жазушы» (1980); «Пердесіз көңіл». А., «Жазушы», 1983; «Арбаған мәні бір сиқыр». А., «Жалын», 1987; Немістің Гельмут деген миллионерінің арнайы келіп, Әуезовті көре алмағанына қапа болғанын суреттеген «Миллионер өкінген түн» атты туындысын жазды («Қазақ әдебиеті», 1987, 5 қыркуйек). «Таңдамалы». Екі томдық. А., «Жазушы», 1991. «Ғажайып дәптер» әңгімесінде ұлы жазушының 1910 ж. Семейде оқып жүрген кезінен сыр шертеді. Әуезовтің ұқыптылығы мен білімділігін жас жеткіншектерге үлгі етіп ұсынады («Балдырған», 1962, No9; «Ана тілі», хрестоматия, 2-сынып, А., «Атамұра» баспасы, 1998, 130-132-беттер).

Source: original
Муглахчай

Муглахчай - Ресейдегі өзен. Дағыстан Республикасы жер аумақтарынан ағып өтеді. Өзен сағасы Ахтычай өзенінің оң жағалауынан 6 км қашықтықта орналасқан. Өзен ұзындығы 15 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Батыс Каспий су алабы өңіріне жатады, өзеннің сушаруашылық бөлігі - Самур өзені . Өзен саласы - Саласы болмайды, өзен алабы - Терек. Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 07030000412109300002460 Гидрологиялық тұрғыдан зерттелу (ГЗ) коды - 109300246 Су алабының коды - 07.03.00.004 ГЗ томының нөмірі - 09 ГЗ бойынша шығарылуы - 3 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
Лузинде

Лузинде (порт. Lusinde) - Португалиядағы аудан (фрегезия), Визеу округінің құрамына кіреді. Пеналва-ду-Каштелу муниципалитетінің құрамдас бөлігі болып табылады. Үлкен Визеу ірі қалалық агломерациясында орналасқан. Португалияның Орталық аймақ регионына қарасты Дан-Лафойнш экономика-статистикалық субрегионының құрамына енеді. 2001 жылғы мәліметтер бойынша тұрғындарының саны 247 адамды құрайды. Алып жатқан жер аумағы 2,04 км² шамасында. Халық тығыздығы - 121,1 адам/км². Ауданның қамқоршысы - Дева Мария. == Тарихы == Ескі әкімшілік бөлініс бойынша Бейра-Алта провинциясының құрамына кірген.

Source: original
Жыланбас білезік

Жыланбас білезік - жылан бейнесіне ұқсап соғылған білезік түрі. Мұндай білезіктерді соғу түркі халықтарының барлығында кездескен. Мысалы, өзбектерде "илонбош билагузук", қырғыздарда "жылан баш" деп аталады. == Әдебиеттер == Народное декоративно-прикладное искусство киргизов. Труды киргизской археолого-этнографической экспедиции. Т.V. Под. ред.: С.В. Иванов, К.И. Антипина. М.: Наука, 1968; Шойбеков Р.Н. Қазақ зергерлік өнерінің лексикасы. Алматы: Қазақстан, 1993; ҚР МОМ - материалдарынан; ОМЭЭ - материалдарынан.

Source: original
Бутан

Бутан корольдігі (тиб. འབྲུག་ཡུལ་) - Азияның оңтүстігінде, Шығыс Гималайда орналасқан мемлекет. Друкюл немесе “айдар елі” деп те аталынады. Жер аумағы 47 мың км². Астанасы - Тхимпху (50 мың). Халқы - 1,8 млн. (1998). Тибеттен шыққан моңғол расасына жатады. Мемл. тілі - дзонг-кэ (бхотия) тілі. Халқының көпшілігі будда дініндегі ламашылдық сенімді ұстанады. Заң қабылдаушы органы - Ұлттық Ассамблея (Цонгду). Атқарушы билік Министрлер Кеңесінің қолында. Бутан - Шығ. Гималайдың биік тау аңғарларында, Брахмапутра өз. бойында орналасқан. Климаты муссонды, төм. белдеулерде тропиктік. Жерінің 64%-ін мәңгі жасыл орман алып жатыр. Бутанның ежелгі және орта ғасырлардағы тарихы толық зерттелмеген. 6 - 7 ғ-ларда Бутан территориясы қазіргі Үндістанның Ассам штатын қамтыған Брахмапутра өңіріндегі Камарупа мемлекетінің құрамында болған деген жанама деректер кездеседі. Камарупа құлағаннан кейін Бутанға бірнеше рет тибеттіктер басып кіріп, олардың едәуір бөлігі осында тұрақтап қалған. Тибеттіктер Бутанда өз мәдениеті мен ламашылдықты ұстанды. Біртұтас діни ұйымға біріктірілген Бутан 17 ғ-дың ортасында тәуелсіз теократиялық мемлекет болып қалыптасты. 19 ғ-дан 1947 жылға дейін Британия протектораты болды. 1907 ж. ағылшындардың көмегімен мұрагерлік монархия - Вангчуктер әулетінің билігі орнады. Ағылшын отарлық үкіметі Бутанның сыртқы саясатын қадағалағанымен, ішкі өміріне араласқан жоқ. 1949 ж. Бутан тәуелсіздік алды, бірақ шет мемлекеттермен байланысы Үндістанның бақылауымен жүргізіледі. 1954 ж. заң қабылдаушы органы - Цонгду құрылды. 1971 ж. БҰҰ мүшелігіне қабылданды. Оңт. Азияның барлық елдерімен, Үндістанмен, Жапониямен, Германиямен, т.б. елдермен дипломатиялық қарым-қатынастары бар. == Сөз төркіні == Елдің ұлттық атауы - Друк-Юль (дзонг-кэ འབྲུག་ ཡུལ་, вайли ʼbrug-yul, лат. Juk yü) - «айдаһар елі», сөз жоқ, Шығыс халықтары арасында белгілі ежелгі айдаһар табынуын су құдайы және ауыл шаруашылығының қамқоршысы сияқты көрсетеді. «Бутан» атауы тибеттік «Bod + anta» атауларының қосылуы нәтижесінде пайда болды деп саналады, мұндағы Bod - «Тибет», ал anta - «соңы, шеті», яғни «Тибеттің шеті». Bhutan түріндегі бұл атау хинди, непал, бенгал тілдерінде қабылданған және Тибеттің аты ретінде қолданылады.

Source: original
Сәуле Хатиятқызы Барлыбаева

Сәуле Хатиятқызы Барлыбаева(11.11.1956 ж.т., Алматы қ.) - тарих ғыл. докт. (2005), проф., Көркем гимнастикадан Халықар. дәрежедегі спорт шебері (1995), Қазақстанның бірнеше дүркін чемпионы (1972-1977), КСРО чемпионы (1976). ҚазМУ-ды (1979, қазіргі ҚазҰУ), Мәскеу мемл. ун-тін (1992) бітірген. Қазақ телевидениесінде журналист, редактор, спорт шолушысы (1979-1983), ҚазҰУ-да оқытушы (1983-2000), кафедра меңгерушісі (2000-01), осы ун-тте телерадио кешенінің директоры. «История развития информационного общества в сторанах Юго-Восточного Азии (на примере Малайзии и Сингапура)» деген тақырыпта докт. дисс. қорғады. Б. 130-дан аса ғыл. еңбектің, оның ішінде 4 монографияның авторы. == Сілтеме == Мұрағатталған 5 наурыздың 2016 жылы.

Source: original
Тұжырымдама

Тұжырымдама - [лат. conceptio - тікел. байланыстырушы немесе қисынды аңдау] - олардың көмегімен адам ойы кез келген табиғаттың мінсіз нысандарын құра алатын ұғымдар мен көзқарастардың орамды жиынтығы (жүйесі). Тұжырымдар бүкіл адамзат мәдениетінің теориялық бөлігін құрайды. Мысалы, жалпы жаһандану процесі және оның әртүрлі құрамдас бөліктері (экологиялық, ақпараттық, коммуникациялық, энергетикалық, жалпы мәдени, этикалық, психологиялық және т.б.) теориялық зерттеу пәніне айналады. Тұтас алғанда бұл процесті глобалистика зерттейді және мұндай зерттеудің нәтижесіне сәйкес тұжырымдар болады.

Source: original
Алғи Жәлімбетұлы

Алғи Жәлімбетұлы (туған жылы белгісіз - 1877) - 1870 жылы Маңғыстауда отарлық езгіге қарсы шаруалар көтерілісі жетекшілерінің бірі. Алға көтерілісшілердің үлкен бір тобын басқарып, Форт-Александровск бекінісіне шабуыл жасауға (1870 жылы 5-8 сәуірде) қатысты. Полк Рукиннің әскерін қамауға алып, қолға түсірді. 20 сәуірде Төрткүл құдығының маңында граф Кутайсовтың басшылығындағы Кавказ қарулы күштерімен шайқасып, “Төменгі бекіністі” қиратуға қатысты. 1870 жылы қыркүйекте Калмыков оязында қасындағы үш жолдасымен қолға түсіп, Форт-Александровск бекінісінде 7 айдан астам тұтқында отырды. 1871 жылы көтерілістен кейін Хиуаға өтіп кеткен қазақтарды қайтарып әкелуге жіберілді. Бірақ патша әкімшілігі Алғиды қайта тұтқындап, 1876 жылы 8 наурызда әскери дала соты оны көтеріліс басшысы ретінде әуелі 10 жылға айдауға, кейін 7 жылға жер аударуға кесті. Сібір түрмелерінің бірінде қайтыс болды.

Source: original
Хасейю

Хасейю - Ресейдегі өзен. Коми Республикасы жер аумақтарынан ағып өтеді. Өзен сағасы Лая өзенінің сол жағалауынан 148 км қашықтықта орналасқан. Өзен ұзындығы 52 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Двинск-Печорск су алабы өңіріне жатады, өзеннің сушаруашылық бөлігі - Печора өзені Уса өзенінің құйылысынан су өлшейтін постқа Усть-Цильма дейін. Өзен саласы - Усаға қосылу құйылысынан төмен Печора тармағының су алаптары, өзен алабы - Печора. Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 03050300112103000073850 Гидрологиялық тұрғыдан зерттелу (ГЗ) коды - 103007385 Су алабының коды - 03.05.03.001 ГЗ томының нөмірі - 03 ГЗ бойынша шығарылуы - 0 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
Метеориттік кратер

Метеориттік кратер (meteorite crater), меториттермен қақтығысу кезінде пайда болған планетарлық дененің жоғарғы жағындағы шұңқыр. Жерде, Айда, Марста және басқа да планеталар мен жер серіктерінде, астероидтарда пайда болған. Айға қарағанда, Жерде аз таратылған. Жердің ауасына шыққан кезде жерге түсетін метеоридтердің сынықтары аз болады. Сондықтан жердің үстіндегі кратерлер ұшатын метеоридтердің орташа көлеміне қарағанда көп кездеседі. Америка Құрама Штаттарындағы Аризонадағы Барринджер кратері - осындай кратерлердің бірі. Кратер теңіз деңгейінен 1740 м биіктікте орналасқан. Бұл кратер осыдан 50000 жылдай бұрын алып никель- темір метеориттің осы аймаққа түсуі нәтижесінде пайда болған. Кратерді 1902 жылы шахта инженері Даниель Барринджер ашты.

Source: original
Ауатамырлар тарамы

Ауатамырлар тарамы (бронхиальное дерево); (arbor bronchialis, лат. arbor - тарам, грек, bronchos - тыныс, көмекей) - кеңірдектен ауатамырлар (бронхтар) мен ауатамыршалардың (бронхиолалардың) тарамдалу жүйесі. Кеңірдектен негізгі оң және сол ауатамырлар (негізгі бронхтар), олардан кезегімен ірі, орта, кіші ауатамырлар, одан әрі ауатамыршалар таралады. Ауатамырлар тарамы - соңғы ауатамыршамен (терминальды бронхиоламен) аяқталады. Ауатамырлар тарамында ауа тазаланады, жылынады және су буымен қанығады.

Source: original
Асылхан Сайлауұлы Төлепов

Асылхан Сайлауұлы Төлепов (21 мамыр 1992, Ақтөбе облысы Ойыл ауданының Жетікөл ауылында дүниеге келген) - Қазақстан актеры. 2012 жылғы шыққан «Жаужүрек Мың бала» атты фильмдегі Сартай батырдың рөлін сомдағаннан кейін танымал бола бастады. == Өмірбаяны == Темірбек Жүргенов атындағы Қазақ ұлттық өнер академиясы жанында ашылған колледждің професссор Есім Сегізбаев класын тәмамдаған. 2010 жылы Шәкен Айманов атындағы «Қазақфильм» шығарған Елбасы туралы түсірілген «Балалық шағымның аспаны» фильмінде президенттің досы Ғалидің рөлін сомдаған.. "Жаужүрек мың бала" фильмiнде көрсеткен ерлігі мен шеберлігі үшін Бауыржан Момышұлы атындағы медальмен марапатталды. 2013 жылы - "Серпер" Жастар сыйлығының иегері. 2011 жылы «Жаужүрек Мың бала» фильміндегі басты кейіпкер мыңбала Сартайдың рөліне ие болған. == Фильмография == 2011 - «Балалық шағымның аспаны» (Ғали) 2012 - «Жаужүрек мың бала» (Сартай) 2013 - "Сұңқар" сериалы (Біржан) 2018 - «Шыңырау»

Source: original
Шолпан Байғабылова

Шолпан Байғабылова 1949 жылы 26 қаңтарда Павлодар облысы Май ауданы Шыған ауылында туған. Қазақ. КСРО Мемлекеттік академиялық Ленин орденді Кіші театры жанындағы М.С. Щепкин атындағы Мәскеу театр училищесінің актерлік факультетін бітірген (1972), театр, кино актрисасы. Қазақ және орыс тілдерін біледі. 1972 жылдан - Торғай облысы қазақ музыкалық-драма театрында актриса. 1979 жылдан - Қызылорда облысы Қазақ драма театрының актрисасы. 1981 жылдан - М. Әуезов атындағы Қазақ академиялық драма театрында актриса. 1990 жылдан - ҚазКСР Мемлекеттік комитетінің теледидар және радио хабарлары «Шалқар» Бас редакциясының бағдарламасын жүргізуші, диктор. 1999 жылдан - МҚКК «Ж. Аймауытов атындағы Павлодар облысы қазақ музыкалық-драма төатрының» актрисасы. 2007 жылдан - «Павлодартелерадио» МҚК бағдарламалар үйлестірушісі, 2008 жылдан - дикторы, 2009-2010 жылда- ры - редакторы. ҚазКСР Еңбек сіңірген әртісі (1978). КСРО Мәдениет министрлігінің (1974), ҚазКСР Жоғарғы Кеңесінің Құрмет грамотасымен марапатталған (1975). Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы - «Өркендеуші ұлы ел». Хоббиі - кітап оқу. Сүйіп оқитын әдебиеті - поэзия. Ұлы - Айтқожанов Арман; қызы - Дүйсенбенова Шынар.

Source: original
Нысана көздеу стенд ICS

Нысана көздеу стенд ICS (ағылшын stand - шеп, орын), стендтік ату үшін спорт алаңы. Атыс стендісі траншеялық және дөңгелек деп бөледі. Траншеялықта 25 х 24 м, ату шеберінде 5 ататын орын, 15 лақтыратын машинка бар жертөле және оларды басқарып отыратын пульт болады. Дөңгелек стенді айналасы доғамен (радиусы 19,6 м.) және хордамен (36,8 м.) шектелген алаң, доғада 7 атыс орыны және хорданың ортасында бір орын, лақтыратын машинкалары (сол жақта 3,05 м. биіктікте, оң жақта жерден 1,07 м. биіктікте) болады.

Source: original
Юрий Павлович Блинов

Юрий Павлович Блинов 1937 жылы Мордовада туған . 1960 жылы - Куйбышев индустрия институтын бітірген . 1960-1961 жылдары - Орал мұнай базасында механик, аға инженер. 1961-1980 жылдары-Орал терең бұрғылау мұнай барлау экспедициясының лаборатория инженері, смета-жобалау тобының бастығы, бұрғылау шебері, өндіріс-техника бөлімі бастығы, экспедицияның бас инженері. 1980-1983 жылдары - Вьетнам Социалистік Республикасына іс-сапармен Кеңес Одағынан барған мамандар тобының бас инженері. 1983-1985 жылдары - Орал мұнай барлау экспедициясының бас технологі. 1985-1996 жылдары - Шаған терең бұрғылау мұнай барлау экспедициясының бастығы. 1996 жылдан - «Оралмұнай газгеология» акционерлік қоғамында директордың өндіріс жөніндегі бірінші орынбасары.

Source: original